Rikunarita-ORG/Wikinium huggingface dataset:
# Кун

| Кун |
| --- |
|  |
| Нимыз сӥземын | держава |
| Владеет | государственная казна но государственная собственность |
| Изучается в | политология но политическая арифметика |
| StatesМедиафайлы на Викискладе |

Кулэ ӧвӧл сураны Шаерен.
**Кун** — мер улонэн кивалтӥсь политической форма, кудӥз публичной властьлэн кылдэменыз но уженыз сэрен кылдытӥське. Публичной власть ик — нимаз сӧзнэт, кудӥз мер улонлэн валтӥсь удысъёсыныз кивалтэ но кужмысь карон вылэ пыкъяське кулэ дыръя.

Кун лэсьтӥське территориальной принципъя бере, та кыл куддыръя умойтэм кутӥське «шаер» кыллэн синонимез выллем.

Кунъёслэн пӧртэм типъёссы вань — рабовладельческой, феодальной, капиталистической, социалистической; кивалтон амалъя — монархия (абсолютной но конституционной), республика (парламент но президент), совето республика; территориослы люкиськонъя — унитарной кун но федеративной кун. Али (южтолэзе 2015 аре) дуннеын 194 кун. Ватикан сяна ваньзы пыро Огазеяськем Нациослэн Организацизылэн кун-ёзчиосыз пӧлы.

## Тодметъёсыз

Кунлэн валтӥсь тодметъёсыз:

* Кун механизмез ӵош кылдытӥсь нимысьтыз ёзэсъёс (та механизмын нимаз интыез басьтэ эриктэманъя аппарат: армия, полиция но мукет сыӵеос). Мер улонлэн будэмез ысъя кун механизм ялан сложнойгес но ваёгес луэ.
* Право вань — поведенилэн кунэн юнматэм одно ик правилоосыз. Кун, политической власть выллем, правоез уже кутыса юнматэ мер кусыпъёслэсь сётэм радзэс, тазьы ик кун механизмлэсь структуразэ но ужанрадзэ.
* Кыӵе ке территория вань, кудӥзлэн гожъёсыныз та кун власть возиськылэ. Олокыӵе музъемез возьыса кун нациосты лэсьтылыны сэзь юрттӥз.

## Пуштросэз

Кун — классовой мерлыклэн валтӥсь политической ёзэсэз, нош мукетъёсыз вань на. Бадӟым мерлыкын кунэн ӵош пӧртэм партиос, союзъёс, религиозной огазеяськонъёс ужало. Соос кунэн ӵош мерлыклэсь политической организацизэ кылдыто. Классовой мерлыклэн мукет политической институтъёсызлэсь пӧртэмъяськыса кун мерлыкын вылӥ властез возе. Та аслыкез *суверенность* яке *асэрик* шуыса нимаське.

Кун властьлэн мукет пӧртэмлыкъёсыз:

* универсальность — солэн кузёяськись кужымез вӧлме сётэм шаерлэн быдэс калыкез но вань мер огазеяськонъёсыз вылэ.
* прерогативаос — кун власть котькыӵе мукет мер властьлэсь ужзэ воштыны быгатэ.
* кужмысь каронэз монополия — котькыӵе мукет мер властьлэн эриктэманлы сётэм амалъёсыз ӧвӧл, кудъёсыныз кун власть кузёяське.

## Валэктонъёс
# Швеция

| Konungariket Sverige |
| --- |
|

|  |  |
| --- | --- |
|  |  |
| флаг | герб |

 |
| Девиз:   För Sverige i tiden (*«Швецияэз понна — вакытъёсе!»)* |
|  |
| Кылъёс | швед |
| Шоркар | Стокгольм |
| Король Премьер-министр | Карл XVI Густаф Йёран Перссон |
| Территория  – ваньмыз  – ву | 54-тӥ интыын 449 964 км² 8,67 % |
| Улӥсьёс (2002)  – ваньмыз  – плотность | 82-тӥ интыын 8 940 788 20 адями/км² |
| HDI (2002)  – ваньмыз | 2-тӥ интыын 0,946 |
| ВВП (2005)  – ваньмыз  – адямилы быдэ | 34-тӥ интыын 267 000 000 000 $ 29 544 $ |
| Валюта | крона (`SEK`) |
| Дырлэн зонаез | Гринвич дыр +1 |
| Нимаз кун луон – Unification |   900 - 1200 аре |
| Гимн | Du gamla, Du fria |
| Домен | `.se` |
| Калыккуспо телефон код | +`46` |
|  |

**Короле́вство Шве́ция** (швед Konungariket Sverige) — Европаысь Скандинавиысь кун. Шоркар — кар Стокгольм. Кивалтон люкон 21 ленъен (губерниъен).

Административной люкон карлэн
## Географи интыяськем

Швеция — кун Уйпал Европаысь, карем Скандинавской мукожын уйпалысь лымшоръёзь. Норвегиен но Финляндиен артэ сылэ.

Балтийской заресь но Ботнической вукож кунъез котырто.